CKP บวก 5% โบรกชูเป้า 6.50 บ. ชี้งบ Q2 ทะลุ 800 ลบ. รับ “โรงไฟฟ้าไซยะบุรี” หนุน
CKP วิ่ง 5% โบรกชูเป้า 6.50 บ. ชี้งบ Q2 แตะ 800-850 ลบ. รับอานิงสง์ “โรงไฟฟ้าไซยะบุรี” หนุน จากปริมาณฝนที่สูงและจีนมีการปล่อยน้ำมาก
CKP วิ่ง 5% โบรกชูเป้า 6.50 บ. ชี้งบ Q2 แตะ 800-850 ลบ. รับอานิงสง์ “โรงไฟฟ้าไซยะบุรี” หนุน จากปริมาณฝนที่สูงและจีนมีการปล่อยน้ำมาก
21 มิ.ย. 2565

ผู้สื่อข่าวรายงานว่าวันนี้ (21 มิ.ย.2565) ราคาหุ้นบริษัท ซีเค พาวเวอร์ จำกัด (มหาชน) หรือ CKP ณ เวลา 15:30 น. อยู่ที่ระดับ 5.80 บาท เพิ่มขึ้น 0.25 บาท หรือ 4.50% โดยทำจุดสูงสุดที่ 5.80 บาท และทำจุดต่ำสุดที่ 5.50 บาท ด้วยมูลค่าการซื้อขาย 237.89 ล้านบาท

บริษัท หลักทรัพย์เมย์แบงก์ (ประเทศไทย) จำกัด (มหาชน) ระบุในบทวิเคราะห์ ว่า คาดกำไรไตรมาส 2/2565 เติบโตเด่น สู่ระดับ 800-850 ล้านบาท ซึ่งดีกว่าคาดเดิมที่ 700-750 ล้านบาท จากปริมาณฝนที่สูงและจีนมีการปล่อยน้ำมาก หนุนให้ ตัวเลขการขายไฟโรงไฟฟ้าไซยะบุรี เดือน พ.ค. เพิ่มขึ้น 16% จากงวดเดียวกันของปีก่อน และคาดเดือน มิ.ย. จะยังคงเพิ่มขึ้น อีกเนื่องจากฝนยังตกมากยิ่งขึ้น แนะนำราคาเป้าหมาย 6.50 บาท